Newsgroup: italia.trieste.discussioni
Titolo: la vaca lole (seconda e ultima puntata)

- Si', si', la plucia pel gato te la pol cior. Tanto el xe vecio e
ormai el xe più de la che de qua. Cossa te vol che ghe fazi mal.. El
te servi perche' el ciapa i sorzi? Ma quai sorzi te vol che l ciapi?
Dove ghe xe più sorzi per le case ormai? E poi, anche  i gati no xe
piu' quei de una volta. I xe diventai moderni anche lori. Una volta i
magnava plucia e teste e panze de sardele.  Adeso i xe diventai
delicati. I  vol anche lori scatolete, crocantini,crochete. I sorzi
noi li nianche magneria…Ringrazia Dio che il tuo magni ancora plucia e
sardele , perché el xe restà ancora dela vecia…Te se ricordi le vecie
che ghe portava sardele e plucia ai gati del teatro romano? D'estate
iera pien de mosche e una spuza de freschin che no te podevi nianche
pasarghe vizin..Co la pension ste vece insempiade le ghe comprava de
magnar per i gati e dopo lore le andava a magnar in istituto (Ente
Comunale Assistenza)  perche' no ghe restava i soldi per rivar ala fin
del mese . Ormai le xe quasi tute morte pero' e l'istituto i lo ga
sera'. Una volta ghe iera il sinter (accalappiacani) che pasava e li
ingrumava sti gatazi selvadeghi, ma adeso per colpa de quei mone dei
verdi i xe diventai raza proteta e no se li pol piu' tocar. Se va
aveanti cussi', co sti magnamerda de verdi,  i fara' raza proteta
anche i sorzi e le pantigane. Ghe le porteria tute a casa sua,mi, ste
raze protete. Che i se le tegni e protegi lori…
- Per le tripe no te so dir se ghe xe pericolo.  Forse xe  mejo che no
te le fazi. Poi, ogni volta che te le fa, te se meti a ciacolar co la
Debegnac e le te se taca tute su la tecia… Domenica fane piutosto
golas che a Iole e ai muleti ghe piasi tanto. Magari coi gnochi.
Metighe poca farina ai gnochi però , che l'ultima volta i iera duri
come balini e a momenti a Iole ghe restava tacada sora la protesi nova
che me ga costa' do milioni …prezo de favor,perché ghe la ga quel
odontotecnico amico de zio Toni…Ma cossa dentiera, mama. Iole no ga la
dentiera , xe solo un ponte ma non ghe lo ga ancora cementa'. El xe
ancora provisorio…
- Cossa?  Te disi che zia Ucia la xe diventada mata dopo che la xe
andada in menopausa? Mah, a dir il vero, tuta giusta no la iera
nianche prima. No te se ricordi? La iera alta nianca un metro e mezo
e la pesava 90 kili e la gaveva perfin i mustaci.. Co la vedeva
un'artista bela per television, la diseva sempre: per forza che quela
xe bela, la xe tuta piturada…anche mi se me piturassi saria come ela.
Stuco e pitura fa bela figura…
- Me ricordo che dopo che quel mona de Basaglia  ga mola tuti i mati
fora de San Giovani te li vedevi andar in giro per la cita' tuti
insempiai, che noi saveva cossa far. Dentro almeno i ghe dava da far
qualche lavoreto e i ghe stava drio, cussi' no i andava a romperghe le
bale ala gente. Iera un che i lo ciamava Napoleon perche' el fermava i
taxi e el ghe diseva "la me porti in Egito dai miei soldati.. E cossa
te vol che l fazesi il tasista? Lo carigava, lo portava a Barcola al
centro de igene mental e la' lo molava. Dopo ne te digo la vita per
farse pagar. Perche' i bori i li gaveva, ma no l voleva tirarli fora.
Mato si' ma no mona… 
- I disi che la carne mata la vien dala Francia e che adeso i ghe
meterà un'eticheta per veder da dove che la vien.. Figurite ti se la
camora a Napoli no xe za drio stampar etichete false. Quei la' co xe
de ficarghela a qualche dun i xe sempre pronti. Chi te pensi che
fabrichi tuta quela roba de cacabus che vendi in giro i neri e i
marochini? Lori po…
- Eh , lo so che xe porcherie, ma cossa te vol farghe, mama.. adeso i
fioi vol tuti andar a magnar sti  amburgher da macdonald. Iole ga
anche provà a farghele svizere , come che le se ciamava una volta, e
no ghe se sta niente da far. No i le ga volude nianche zercar
(assaggiare). Ghe mancava il keciup i ga dito. A dir el vero, se te se
ricordi, no le me piaseva nianche a mi de picio. Magna che te
diventera' grando, me diseva el povero papa', che se te magni,
domenica te porto in cine al Nazionale ala matinata. E dopo el me
molava solo in cine e l me veniva a cior co iera fini'. Lui intanto
andava ai Chianti Fossi a magnarse un rodoleto de parsuto e bever un
per de otavi de vin. Ahh, no te la savevi questa? Quasi quasi me
dispiasi de gavertela  contada. Ben bon, indiferente..ormai fata la
xe..
Una volta se diseva: orcavaca, vaca s'cenza, vacaeva, tomarevaca,
vacaputana, vacagar… adesso anche mata la xe diventada. Povere vache,
no ghe xe proprio remision per lore …
br1

 ghe xe proprio remision per lore … br1
Come ultima ? te devi 'ndar vanti almeno altre diese puntate ...
No te pol miga molarne cusì, dopo restemo orfani come quando no i ga più
fato el campanon ...
ciau
Lore


Bellissima! Salvo il pezzo sui gatti che ad una gattofila come me è
sembrato un po' cattivello (plucia e teste de sardele ai poveri
micetti ... tse!) ;-)
Ciao,
Istvánné


ahhaahah, pensavi che io fossi gattofobo? Ho 2 gatti 2 (mimi e jj) che
sono la fotocopia di quelli di kit e kat.. JJ e' un gattone rosso che
sembra un peluche e Mimi una soriana che e' la meta' di lui. Fino un
paio di settimane fa avevo anche i 3 pargoletti (nerone,rosy e
gigia...) ora dirottati alla suocera...Mai mangiata plucia e nemmeno
sardelle intere (altro che  testa e panze...) in vita loro. L'unica
volta che ho provato a comprargliele mi hanno guardato schifati , come
a dirmi : "Magnitele ti, mona..."
"Costa piu' mantenirli a lori che comprarme un capoto a mi...:-)"
mi perdoni ora? :-)
br1

br1
Bene, bene, approvo. Anche in casa mia vige un regime gattocratico ( i
comanda lori).
Saluti a te e ai pargoli allora,
Istvánné, Pafo e Carmilla